Razdjel: 109 MINISTARSTVO PRAVOSUĐA I UPRAVE

Glava: 10980 OPĆINSKI SUD U VIROVITICI

Aktivnost: 641000

RKP: 4399

Obrazloženje posebnog dijela financijskog plana 2023. - 2025. godine

**2023. godina**

**OPĆI PRIHODI I PRIMICI (izvor 11)**

**Aktivnost: A641000**

**Rashodi za zaposlene** izračunati su na bazi zaposlenih na dan 31. kolovoza 2022. godine koju čine 18 sudaca, 82 službenika i 8 namještenika, ukupno 108 zaposlenih. 4 sudska savjetnika imenovana su sucima , te je uračunata razlika u plaći u visini sudačke plaće, kao i plaća za jednog namještenika za čije zapošljavanje postoji suglasnost ministarstva.

Izračun je temeljen na trenutno važećoj osnovici za izračun plaće dužnosnika, službenika i namještenika sa pripadajućim koeficijentima za svako radno mjesto u sudu. U izračun su uključeni minuli rad 0,5% po godini radnog staža, prekovremeni rad i dodatak na vjernost.

Bruto plaća za 2023. godinu iznosi 1.635.145,00 eura, a sastoji se od plaće za redovan rad u iznosu od 1.632.491,00 eura i plaće za prekovremeni rad 2.654,00 eura koja se isplaćuje djelatnicima Prekršajnog odjela.

**Ostali rashodi za zaposlene** u iznosu 60.722,00 eura odnose se na isplatu Božićnica za 86 službenika u iznosu od 19.976, eura, regresa u istom iznosu, dara za 27-ero djece u iznosu od 2.700,00 eura, jubilarne nagrade za 11 službenika i namještenika u iznosu od 7.000,00 eura, te 11.000,00 eura koji se odnose na otpremninu, pomoć u slučaju smrti i bolovanja dužeg od 90 dana koje se isplaćuju službenicima i namještenicima prema Kolektivnom ugovoru.

**Naknada za prijevoz na posao i s posla** obračunata je prema trenutnom broju zaposlenih službenika i namještenika, te dužnosnika koji ostvaruju pravo na tu naknadu i iznosi 72.998,00 eura.

**Materijalni rashodi** realno su planirani na temelju utrošenih sredstava iz 2022. godine s obzirom na zadane limite. U 2023. godini povećan je iznos na dodatnim ulaganjima na građevinskim objektima u iznosu od 39.883,00 eura, a koja se odnose na uređenje dvorišta, ugradnju lifta i izradu nadstrešnice za službena vozila u matičnom sudu u Virovitici, kao i 664,00 eura za police u podrumu u istome sudu.

U 2023. je planirana kupovina službenog automobila na leasing za potrebe Stalne službe u Slatini, te otplata službenog automobila koji je kupljen na leasing u 2022. godini, što zajedno iznosi 39.215,00 eura godišnje za oba automobila. Otplaćuje se sukladno otplatnom planu.

**Vlastiti prihodi**

**Aktivnost: A809000**

Vlastiti prihodi su prihodi ovoga suda od usluga fotokopiranja i planirana su u iznosu od 531,00 euro godišnje i utrošiti će se na stavci uredskog materijala.

**2024. – 2025. godina**

**OPĆI PRIHODI I PRIMICI (izvor: 11)**

**Aktivnost:A641000**

**Ukupni prihodi poslovanja iznose 2.539,047,00 eura, od toga opći prihodi i primici 2.538.547**

**Rashodi za zaposlene** - plaće u bruto iznosu za zaposlenike bazirane su na izračunu bruto plaća i doprinosa na temelju izračuna bruto plaće za 2023. godinu sa uključenim minulim radom, dodatkom na vjernost i prekovremenim radom za djelatnike Prekršajnog odjela. Plaće za redovni rad iznose 1.647.737,00 eura, doprinosi na plaće za obavezno zdravstveno osiguranje iznose 271.551,00 eura i plaće za prekovremeni rad iznose 2.654,00 eura, ukupno 1.921.942,00 eura.

**Materijalni rashodi** –rashodi za materijal i energiju realno su planirani na temelju utrošenih sredstava u prethodnoj godini, te povećani na pojedinim pozicijama s obzirom na povećanje cijena na koje sud ne može utjecati, kao npr, trošak energije ili intelektualnih usluga. Ukupna iznos na poziciji materijalnih rashoda iznosi 541.909,00 eura.

Planirani **vlastiti prihodi** iznose 531,00 euro.

Između financijskog plana za 2023. godinu i projekcija proračuna za 2024. i 2025. godinu, vidljivo je smanjenje limita u odnosu na buduće godine, sa 2.551.187,00 eura na 2.538.547,00 eura što je rezultat uključivanja u limit za 2023. godinu iznosa od 664,00 eura za nabavu polica za uređenje prostorija podruma i iznos od 39.883,00 eura za uređenje dvorišta, ugradnju lifta i izrade nadstrešnice za službeno vozilo, te je isto potrebno i izvršiti u 2023. godini.